Sabroza
Sabroza (port. Sabrosa) – nedidelis miestelis šiaurės Portugalijoje, apie 20 km į pietryčius nuo Vila Realo, į šiaurę nuo Doro upės; savivaldybės centras. Verčiamasi daugiausia žemės ūkiu ir maisto pramone (vynuogininkystė, vyno ir tradicinių sūrių gamyba), taip pat krepšių pynimu, juvelyrikos gamyba, baldų pramone. Sabrozos apylinkių vynuogynai patenka į Aukštutinio Doro vynuogininkystės sritį (UNESCO pasaulio paveldo objektas). Yra pilis, bažnyčia, kelios koplyčios, XVI–XIX a. statiniai, Fernando Magelano gimtasis namas.